La
plateforme Queremos Galego e à presentât lis iniziativis che si
davuelzaran domenie ai 17 di Mai in diviersis citâts de Galizie par
rivendicâ il dirit di doprâ ad in plen la lenghe proprie dal paîs
e che a àn tant che sproc “Galego,
garantía de futuro” par vie che
nissun popul al pues cressi pardabon se no lu fâs te sô lenghe. Tra
i lûcs là che a son in program manifestazions o cjatìn Coruña,
Ferrol, Foz, Lugo, Ourense, Pontevedra, Sant Jacum di Galizie
(Santiago de Compostela) e Vigo. Par Queremos Galego, il guvier
galizian al è daûr a rapuartâsi cu la lenghe proprie in maniere
iresponsabile cun leçs e decrets che a pidimentin il galizian e a
ridusin la sô presince inte scuele e in altris setôrs fondamentâi.
Dopo de manifestazion massive a pro de lenghe che si veve tignude ai
8 d Fevrâr il guvier si è limitât a ats di propagande e no di
sostance, par chest – e spieghe la organizazion – si à di lâ
indenant cu la mobilitazion.
Font:
Praza Publica,
22/04/15
epo_Latn fur_Latn fur_Latn fur_Latn fur_Latn vec_Latn fur_Latn fur_Latn glg_Latn glg_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn glg_Latn unk